b'\n_START_ARTICLE_\nZastava Azerbajd\xc5\xbeana\n_START_PARAGRAPH_\nZastava Azerbajd\xc5\xbeana sastoji se od tri jednaka vodoravna polja plave, crvene i zelene boje. Bijeli polumjesec i osmokraka zvijezda nalaze se na sredini crvenog polja. Osam krakova predstavljaju osam grana turskog naroda. Plavo polje je boja Turaka, zelena predstavlja islam, a crvena progres.\n_START_SECTION_\nPovijest\n_START_PARAGRAPH_\nSlu\xc5\xbebene boje i veli\xc4\x8dina zastave prihva\xc4\x87ene su 5. velja\xc4\x8de 1991. godine. Ranija verzija je bila zastava Azerbajd\xc5\xbeanske Demokratske Republike. Ta je zastava imala puno ve\xc4\x87i polumjesec koji se nalazio bli\xc5\xbee jarbolu. Kori\xc5\xa1tena je sve do priklju\xc4\x8denja Azerbajd\xc5\xbeana SSSR-u, kada su prihva\xc4\x87ene nove zastave Azerbajd\xc5\xbeanske SSR i \xc4\x8ditavog Sovjetskog Saveza.'